бъде предоставено правото да разрешават определени дейности без регистрация съгласно изискванията на член 23 от Регламент No 1069/2009. Такава дерогация следва да бъде ограничена единствено до дейности, свързани с пряка доставка в рамките на региона на продукти за крайния потребител, за местния пазар или за местни обекти за търговия на дребно.
 (5)
 Всяка пратка на странични животински продукти или производни продукти, предмет на търговия между държавите членки, следва да бъде придружена от търговски документ. Необходимо е обаче да се изменят действащите разпоредби относно търговския документ и да се разшири техният обхват, за да се гарантира, че в документа е включена цялата необходима информация за безопасното боравене, обработката и предвидената употреба или унищожаване на съответния материал.
 (6)
 В търговския документ операторите следва да посочат определена информация относно пратката, по-специално категорията странични животински продукти или производни продукти, естеството на стоката и вида обработка. Съгласно член 3 от Регламент (ЕС) No 142/2011 не е необходимо да се издава търговски документ за производни продукти, които са обявени за крайна точка в производствената верига. Може да се премахне също и упоменаването на стандартите за преработка, съдържащи се в Регламент (ЕО) No 853/2004 на Европейския парламент и на Съвета (3). Поради това приложение VIII към Регламент (ЕС) No 142/2011 следва да бъде изменено.
 (7)
 Редица странични животински продукти и производни продукти, посочени в член 48, параграф 1 от Регламент (ЕО) No 1069/2009 следва да бъдат предварително разрешени от компетентния орган на държавата членка по местоназначение при подаване на заявление от оператора. В приложение XVI към Регламент (ЕС) No 142/2011 е посочен стандартният образец за заявление за разрешение за изпращане на странични животински продукти и производни продукти до друга държава членка. Този образец следва да бъде изменен с цел да съдържа информация за крайната дата на валидност на разрешенията, обема или теглото на пратката, името и адреса на изпращача, произхода на страничните животински продукти и местоназначението на пратката. Поради това приложение XVI към Регламент (ЕС) No 142/2011 следва да бъде изменено.
 (8)
 Поради това Регламент (ЕС) No 142/2011 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 142/2011 се изменя, както следва:
 1)
 Член 20, параграф 4, буква в) се заменя със следния текст:
 „в)
 оператори, транспортиращи суха необработена вълна и сухи необработени косми, при условие че вълната и космите са надеждно опаковани и се изпращат директно до предприятие, което произвежда производни продукти за употреба извън хранителната верига на животните, или до предприятие, което извършва междинни операции, при условия, при които се предотвратява разпространението на патогенни агенти;
 г)
 оператори, използващи малки количества материали от категории 2 и 3, изброени в член 9 и член 10 от Регламент (ЕО) No 1069/2009, или производни продукти от тях, за пряка доставка в рамките на региона на продукти за крайния потребител, за местния пазар или за местните обекти за търговия на дребно, ако компетентният орган не счита, че тази дейност представлява риск от разпространение на сериозна